Louise Bertrang

D'Louise Bertrang, gebuer den 21. Oktober 1868 zu EechGebuertsakt Nr. 177 vun der Gemeng Eech vum 21. Oktober 1868 a gestuerwen de 25. Mäerz 1948 an der Stad Lëtzebuerg, war eng lëtzebuergesch Lokalpolitikerin.

Si huet sech den 12. Dezember 1894 zu Esch-Uelzecht mam Paul Leopold Becker bestuetHochzäitsakt Nr. 66 vun der Stad Esch-Uelzecht vum 12. Dezember 1894.

Si gouf den 9. Januar 1921 an der Sektioun Hollerech op der Lëscht vun de Sozialisten an de Gemengerot vun der Stad Lëtzebuerg gewielt an huet hiert Mandat bis 1928 behalen.Premières femmes dans les conseils municipaux luxembourgeois ISBN 2-9599964-6-1 page 98.  Domat war si, zesumme mat der Marguerite Thomas-Clement, déi éischt Fraen am Stater Gemengerot.

D'Lily Becker, déi mam Pierre Krier bestuet war, war hir Duechter.

Kategorie:Gebuer 1868
Kategorie:Gestuerwen 1948
Kategorie:Lëtzebuergesch Lokalpolitiker